
Kiskőrös város közétkeztetési helyzetéről 2013.szeptember 1.-2013.december 31. közötti időszakban
Készült: 2014 év 01 hó 06 nap

Tartalomjegyzék

1.
ALAPADATOK
2.
SZAKMAI TÁJÉKOZTATÓ
3.
MELLÉKLETEK


1. ALAPADATOK

Szolgáltató adatai,a tájékoztatót készítette:
	Név:
	TS Gastro Kft.

	Székhely:
	2730 Albertirsa Pesti út 65.

	Adószám:
	14893560-2-13

	Telefonszám:
	+36 53 999 660

	Fax szám:
	+36 53 999 285

	E-mail:
	info@tsgastro.hu

	Ügyvezető:
	Takács Zsolt


2. szakmai TÁJÉKOZTATÓ 
Kiskőrös Város 2013.április 22.-én közbeszerzési eljárást folytatott le a városban található óvodás,iskolás,valamint szociális ellátottak étkeztetésére.

A pályázatra 6 cég jelentkezett,melyek közül a legelőnyösebb ajánlatot a TS Gastro Kft. adta megelőzve a P.Dussman Kft-t.

A szerződés 2013 június 19.-én ennek értelmében aláírta Kiskőrös Város,valamint a TS Gastro Kft. képviselője.

Az új szolgáltatónak szűk 5 hete volt hogy az előző szolgáltató által hátrahagyott konyhát szeptember 1.-ig üzemkész állapotba hozni a szigorú ÁNTSZ és Állategészségügyi előírásoknak megfelelően,mely során többek között következő feladatok lettek elvégezve:

· Padlózat teljes felújítása

· Elektromos hálózat teljes felújítása

· Csatornarendszer teljes tisztítása

· Étkező berendezése

· Főzőtér teljes berendezése modern konyhatechnológiai berendezésekkel

· Melegen tartó pult elhelyezése

· Bem iskola melegítőkonyhában mosogatógép elhelyezése

· Új evőeszközök beszerzése

A beruházás értéke megközelítette a 20 millió forintot!

Szeptember 1.-i indulásra minden engedéllyel rendelkezett a TS Gastro Kft. mely alapján elkezdhette a szolgáltatást a Városban!

Az indulásnál kisseb-nagyobb problémák ugyan adódtak,de ezek ellenére sikeresnek mondható a szolgáltatás kezdete.

A minőséget Varga Krisztina a TS Gastro Kft. dietetikus munkatársa személyes látogatások során ellenőrizte,mely látogatások során jegyzőkönyvet készített,mely jegyzőkönyveket a beszámoló melléklete tartalmaz.
Az első hetek után több probléma is adódott  a mennyiséget,és kisebb mértékben a minőséget  illetően,melyeket a cég igyekezett kijavítani. Sajnos több ÁNTSZ feljelentést is kapott a TS Gastro Kft. mely során minden ellátott intézményt a hatóság tüzetesen átvizsgált de hibát sem a főzőkonyhán,sem a melegítőkonyhákon nem talált! 
Ennek érdekében 2013.november 7.-én egy nyílt napot szervezett a TS Gastro Kft. melyen részt vettek intézményi vezetők, alkalmazottak valamint a szülői munkaközösség tagjai is. A nyíltnap célja hogy közösen beszélje meg a megrendelő valamint a szolgáltató a felmerülő panaszokat,és ezen panaszokra megoldásokat találjanak.

A nyíltnapon többek között a következő témák merültek fel:

· Helyi íz világ nagyobb mértékű alkalmazása

· Kevesebb főzőkolbász felhasználás

· Több főzelék szerepeltetése az étlapon

· Szülői munkaközösségi tagoknak ételkóstolási lehetőség biztosítása

A nyíltnap után folyamatosan ellenőrizte a cég a felmerült problémák kijavítását,mely kijavítások a visszajelzések alapján sikeresnek mondhatóak!

A TS Gastro Kft igyekszik minél jobb kapcsolatot kiépíteni az intézményekkel,valamint támogatni őket,mely során karácsonyra 100 darab bejglit ajánlott fel   árusításra,és a bevételt felajánlotta az Óvodák részére!

Reméljük a jövőben Kiskőrös Város valamint a TS Gastro Kft közötti együttműködés még szorosabbra köthető,mely során kölcsönös elégedettség eredményeként a jóízűen falatozó gyermekek járnak a legjobban!
3. MELLÉKLETEK 
1. számú melléklet:
Szeptember 24.-I látogatási jegyzőkönyv
2. számú melléklet:
Nyíltnapon elhangzottak jegyzőkönyve
3. számú melléklet:
December 5.-i látogatási jegyzőkönyv 
4. számú melléklet:
Fényképek az átvett,valamint az elkészült főzőkonyháról
1.sz.melléklet
Intézménylátogatás – Kiskőrös

2013. szeptember 24.

Bölcsőde:

· Az étlapra többször szeretnének halat, májas ételeket, heti háromszori gyümölcsöt

· Gyümölcslevet minimum 50%- os gyümölcstartalommal

· A tejes tízórai italokat vizesnek találják, ennek az az oka, hogy az előző szolgáltató 2,8- as tejet adott mi pedig 1,5- eset.

· Javasolták, hogy legyen többször tejtermék. Feljött ötletként, hogy adhatnánk lapka sajtot.
· Az ízekkel elégedettek, talán a sóból és cukorból lehetne egy kicsit kevesebbet használni

· A szállító levéllel kapcsolatban mutattak egy mintát, ami jónak bizonyul (átszerkesztjük a saját mintánkra és megpróbáljuk azt használni)

Óvodák:

· a húsos leveseinket kimondottan megdicsérték, egyedül a lencsegulyással kapcsolatban volt észrevételük, hogy kevés volt benne a hús (volt benne, csak szétfőtt benne a füstölttarja) 

A Zsoltival megbeszélték az elkészítési technológiáját.

· Fél sajtos kifli (A félegyházi pékség nagy sajtos stanglit adott, ami a normál kiflinek a háromszorosa volt, ezért félbevágták a konyhán és úgy ment ki)

Az Évikével megbeszéltük ezt, és már le is egyeztette, hogy legközelebb csinál nekünk a pék normál méretű sajtos kiflit 

· Ha gyümölcs van, akkor reggel szeretnék megkapni

· A húsokat szeretnék, ha kisebb kockákra vágnánk (levesekbe)

· Az egy deci tokány/ raguk mennyiségét keveslik 
· A kelt kalács keletlen volt (javítunk az elkészítésén)

· Javasoltuk, hogy az óvónők hozzanak be ételhordót a ebédjüknek, mert felmerült, hogy nem rakjuk rá a gyerekekére az ő adagjukat

· az ízekkel nagyon meg vannak elégedve!

Bem Iskola:

· az adagok kisebbek a kezdeti mennyiségekhez képest (ugyanannyit küldünk most is)

· ízek nagyon jók

· a személyzetünk kedves, gyerekbarát és segítőkész

2.sz.melléklet
Tisztelt Hölgyem/Uram!

Ezúton szeretnénk megköszönni, hogy részt vett a rendezvényünkön!

Nagy örömünkre szolgált, hogy betekintettek a főzőkonyhánkra, és a véghezvitt konyhatechnológiai fejlesztéseinket megmutathattuk.

Örömmel vettük, hogy a megjelentek a véleményüknek hangot adtak. Az elhangzott negatív kritikákat cégünk építő jelleggel vette, viszont összességében meghatározóbb volt a pozitív vélemény a TS Gastro Kft szolgáltatási színvonalára vonatkozólag.

A kiszolgált intézmények a kezdeti nehézségek ellenére magas fokú fejlődést tapasztalnak, bizalommal állnak a konyhánk mellé.

Összességében az elhangzott vélemények szerint, a TS Gastro Kft 80%-ban megfelel az elvárásoknak.

Az óvodák részéről hangzott el néhány kérés, mely szerint:

· Kevesebb főzőkolbászt szeretnének.

· Több főzeléket igényelnének a gyerekek.

· A milánói makaróni íz világán való változtatást kérték.

Cégünk ezeknek a kéréseknek eleget kíván tenni, hiszen céljaink közösek, a legfontosabb számunkra a gyerekek megelégedettsége az ételek íz világára, mennyiségére, minőségére vonatkozólag.

Éppen ezért szeretnénk felkínálni a szülők részére az ételkóstolás lehetőségét a főzőkonyhánkon. Hetente 1 szabadon választott alkalommal 1 főt várunk ételeink megízlelésére.

Üdvözlettel:

Pecznyikné Szűcs Eliza

Mobil: +36 70 310-58-35

3.sz. melléklet
Intézménylátogatás – Kiskőrös

2013. december 5.

Mohácsi ovi:

· a minőség sokat javult a nyílt nap óta

· a tökfőzelék nagyon finom volt

· a májgombóc levesünk is nagy dicséretet kapott

· a tízórai/ uzsonna krémeket (kolbászkrém, sonkakrém…) nem nagyon kedvelik a gyerekek

· tízóraira, uzsira nagyon szerették a gyerekek a sárgarépát, úgyhogy lehetne többször és szeretnének nyers karalábét is néha

· nagyon ízlett a gyerekeknek a színes káposztasaláta, viszont a káposzta általában túl vastagra van vágva (a salátákba és a főzelékekbe is)

· a pörkölt túl szaftos és kevés benne a hús

· örültek, hogy a nyílt nap óta ha lekvár van kiírva a tésztákhoz, többet kapnak, viszont nagyon híg volt (elmondásuk szerint szörp állagú)

· a tea lehetne kicsit ízletesebb, citromosabb

· tésztaféle kevesebbszer legyen az étlapon

· a szalámi vékonyra van vágva (1 dkg)

· az ízekkel elégedettek, esetleg a leveseken lehetne még javítani

Batthyány ovi:

· nagyon pozitívak voltak, ők is jelezték, hogy nagyon sokat javult a minőség

· ők is a pörköltet kifogásolták, h nagyon szaftos, és kevés a hús

· a szalámi szerintük is annyira vékony, h szétszakad, ahogy szétszedik

· nagyon szerették a gyerekek a derelyét

· többször szeretnének szelet húst a főzelékekhez

· a tízóraira kapott mézet kevésnek találták (ezt több helyről is jelezték)

· az ételek ízvilága jó 

Szűcsi ovi

· ők is jelentős javulásról számoltak be

· a levesek húsmennyisége lehetne több

· a levesekben legtöbbször kagylótészta van, szeretnék ha néha más fajtával készülne, változatosabb lenne, sokszor szét is van ázva (külön dobozban küldjük ki!!)

· ők is többször szeretnének szelet húsokat

· a felvágottat ne nejlon zacskóba küldjük ki, mert „belebüdösödik”

· itt sem eszik a gyerekek a tízórai/ uzsonnakrémeket (a kolbászkrémet és a túrós krémeket kimondottan nem szeretik)

· a tea lehetne ízesebb

Integrált:

· finomak az ételek, sokan többször is repetáznak ha lehet

· a mennyiség is javult

· krémeket ők sem szeretik

· nekik is híg volt a lekvár

· a finomfőzelék nem ízlett a gyerekeknek (a szűcsi oviban is jelezték ezt)

· Szeretnék, ha lenne főtt tojás az étlapon (ezt a mohácsi ovi is jelezte)

4.sz. melléklet

Fekete edény mosogató a beruházás előtt..

Főzőtér beruházás előtt..

[image: image3]
Az üres konyha..

Új padló,6 égőfejes gáztűzhely 

Új elszívó ernyő, bukóserpenyő,kombipároló

Berendezett főzőtér









Témaszám: 1427-8/1999
Érvényes: 1999. október 1-jétől
Oldalak száma: 17

